Triin Lõbus

Triin Lõbus (sündinud 21. veebruaril 1977) on eesti keeleteadlane ja tõlkija.

Haridus
Ta on lõpetanud 1999. aastal Tartu Ülikooli hispaania filoloogia alal ning kaitsnud 2003. aastal sealsamas magistritöö.  2012. aastal kaitses ta doktoritöö teemal "Aja kujutamine hispaaniakeelses narratiivis. Loomaailma konstrueerimine keele ajavormide kaudu" (juhendajad Jüri Talvet ja Silvi Tenjes).

Töö õppejõuna
2005. aastast töötab ta Tartu Ülikoolis hispaania filoloogia lektorina.

Tegevus tõlkijana
Ta on osalenud 2013. aastal kirjastuses Varrak ilmunud Eesti-hispaania sõnaraamatu koostamisel, 2002. ja 2008. aastal ilmunud sõnastiku "TEA taskusõnastik : hispaania-eesti/eesti-hispaania" ning 2008. aastal ilmunud teose "TEA reisisõnastik : hispaania-eesti/eesti-hispaania" tõlkimisel.

Lisaks on ta tõlkinud hispaania keelest eesti keelde järgmised raamatud:
Unai Elorriaga. "Tramm Šiša Pangmale", Loomingu Raamatukogu 33–34, 2005
Roberto Arlt. "Ester Primavera" (koos Ruth Sepa ja Pirkko Põdraga), Loomingu Raamatukogu 17–19, 2010
Enrique Vila-Matas. "Dublinesk". Toledo Kirjastus. 2014
Antonio Muñoz Molina. "Talv Lissabonis". Toledo kirjastus. 2018.

Viited

Välislingid

Eesti keeleteadlased
Eesti tõlkijad
Tartu Ülikooli filosoofiateaduskonna vilistlased
Tartu Ülikooli õppejõud
Sündinud 1977